
05.04.2013

Казан шәһәрендәге 2013 елгы җәйге универсиада ярышларын яктырту мәсьәләләре буенча бүген Татарстан Республикасы Президенты Р.Н. Миңнехановның "Спорт тапшырулары" АНО генераль директоры Василий Кикнадзе белән очрашуында фикер алышынды. Очрашуда шулай ук вице-премьер – Татарстан Республикасы мәгълүматлаштыру һәм элемтә министры Роман Шәйхетдинов, Казан мэры Илсур Метшин, Универсиада Дирекциясе башлыгы Владимир Леонов катнашты.

05.04.2013

Бүген Татарстан Республикасы Президенты Р.Н. Миңнеханов Казанда FISU Студентлар спорты халыкара федерациясе президенты Клод-Луи Гальен белән очрашты. Очрашу шул көннәрдә 2013 елгы Универсиадасында катнашучы илләр делегацияләре башлыкларының Казанда очрашуы кысаларында узды, анда шулай ук Россия Спорт министры урынбасары Наталья Паршикова, Россия студентлар спорты берлеге башлыгы Олег Матыцин, Казан мэры Илсур Метшин, 2013 елгы Универсиада Дирекциясе башлыгы Владимир Леонов катнашты.

05.04.2013

Бүген Татарстан Президенты Рөстәм Миңнеханов 2013 елгы XXVII Бөтендөнья җәйге универсиадасында катнашучы илләр делегацияләре башлыклары белән очрашуда катнашты. Әлеге очрашу Казанда 3 апрельдән 7 апрельгә кадәр узачак, 50 илдән 100дән артык делегат катнаша.

05.04.2013

Кеше хокуклары буенча Европа Советы Комиссары Нил Муйжниекс белән бүген Татарстан Республикасы Президенты Р.Н. Миңнеханов очрашты. Очрашу Татарстан Республикасы Хөкүмәт йортында узды, анда Татарстан Республикасында Кеше хокуклары буенча вәкаләтле вәкил Сәрия Сабурская, Россия Федерациясе МИДның Татарстан Республикасыдагы вәкиле Радик Вахитов, Татарстан Республикасы Президенты ярдәмчесе Радик Гыйматдинов һәм башкалар катнашты.

04.04.2013

Бүген ТР Дәүләт Советы Рәисе Фәрит Мөхәммәтшинның Европа Советының кеше хокуклары буенча Комиссары Нил Муйжниекс белән очрашуында сүз ТРда кеше хокуклары турында барды. Очрашу ТР Дәүләт Советында үтте.



04.04.2013

Бүген Татарстан Республикасы Премьер-министры Илдар Халиковның Кеше хокуклары буенча Европа Советы Комиссары Нил Муйжниекс белән очрашуында сүз “Һәркемгә уңайлы мохит” программасын һәм ирекләреннән мәхрүм ителеп, җәзалау срогын тутырган гражданнарны яңадан социальләштерү программаларын гамәлгә ашыру турында барды.


Очрашу ТР Хөкүмәте Йортында узды, анда шулай ук Татарстан Республикасында кеше хокуклары буенча тулы вәкаләтле вәкил Сәрия Сабурская, РФ Чит ил эшләре министрлыгының ТРдагы вәкиле Радик Вахитов һ.б. катнашты.

03.04.2013

Бүген Чаллыда "Эссен Продакшн" холдингының яңа кондитер заводы ачылды, бу тантанада Татарстан Республикасы Президенты Р.Н. Миңнеханов катнашты. Шулай ук предприятиене ачуда Чаллы мэры Васил Шәйхразиев, Алабуга башлыгы Геннадий Емельянов, Тукай районы башлыгы Васил Хаҗиев һәм башка рәсми затлар катнашты.

03.04.2013

Бүген “Казан ярминкәсе” күргәзмәләр үзәгендә, уку һәм эш урыннарын тәкъдим итүче “Мәгариф. Карьера-2013” 13 нче махсуслаштырылган күргәзмәсе ачылды. Чарада ТР Дәүләт Советы Рәисе Фәрит Мөхәммәтшин, ТР Хезмәт, мәшгульлек һәм социаль яклау министры Айрат Шәфигуллин, ТР Мәгариф һәм фән министры Энгель Фәттахов, ТР Дәүләт Советының Икътисад, инвестицияләр һәм эшмәкәрлек буенча комитет рәисе Марат Галиев һәм башкалар катнашты.

03.04.2013

Америка компаниясе "Армстронг"ның түшәм панельләре җитештерү буенча Россиядәге беренче заводы 2014 ел азагына "Алабуга" МИЗ территориясендә үзенең эшен башлап җибәрәчәк. Бүген яңа предприятенең нигез ташын салу тантанасы булды, анда Татарстан Республикасы Президенты Р.Н. Миңнеханов катнашты. Шулай ук тантанада "Особые экономические зоны"ААҖ генераль директоры Михаил Трушко, Armstrong World Industries президенты Мэтт Эспе дә катнашты.



03.04.2013

Бүген ТР Президенты Рөстәм Миңнеханов “ТАНЕКО” нефть эшкәртү комплексында һәм Түбән Камадагы ТЭЦ-2дә булды. Ул катнаш гидрокрекинг җайланмасы (КУГ) – нефть эшкәртү заводының икенче чираты төзелеше барышы белән танышты.
Рәсми Татарстан